**Γίνε κι εσύ εθελοντής/ εθελόντρια!**

Στο πλαίσιο των εθελοντικών δράσεων του Διεθνούς Φεστιβάλ iRoDi «Η αντανάκλαση της αναπηρίας στην τέχνη» θα λειτουργήσει και φέτος μουσικο-εκπαιδευτικό πρόγραμμα για άτομα ηλικίας 13-20 ετών με νοητικές και αναπτυξιακές αναπηρίες σε συνεργασία με το ΜουΣικό Εκπαιδευτικό Σύνολο (ΜΟΥΣ.Ε.Σ).

Η Οργανωτική Επιτροπή του Φεστιβάλ καλεί φοιτητές/τριες ή αποφοίτους με/ ή και χωρίς γνώσεις και εμπειρία στον χώρο της ειδικής αγωγής ή της μουσικής εκπαίδευσης να δηλώσουν τη συμμετοχή τους ως εθελοντές/ εθελόντριες στο μουσικοεκπαιδευτικό πρόγραμμα. Οι μουσικές συναντήσεις θα πραγματοποιούνται από τον Οκτώβριο Κυριακή πρωί σε χώρο του Πανεπιστημίου Μακεδονίας.

Εποπτεία προγράμματος: Καρτασίδου Λευκοθέα, Υπεύθυνη Διεθνούς Φεστιβάλ iRoDi, Καθηγήτρια του Τμήματος Εκπαιδευτικής και Κοινωνικής Πολιτικής του Πανεπιστημίου Μακεδονίας

Συντονίστρια/Εκπαιδεύτρια προγράμματος: Τροκάνα Αρίστη, Φιλόλογος-Μουσικός, ΜΑ Ειδική Αγωγή, Υποψήφια Διδάκτωρ του Τμήματος Εκπαιδευτικής και Κοινωνικής Πολιτικής του Πανεπιστημίου Μακεδονίας

Παρακαλούμε για περισσότερες πληροφορίες και δηλώσεις συμμετοχής να επικοινωνήσετε στο mail mousesvolunteer@gmail.com μέχρι 25/9/2024. Στο τέλος του προγράμματος θα χορηγηθεί βεβαίωση εθελοντικής προσφοράς.